શરદીઃ શહેરોમાં વાયુનું દૂષણ વધારે વધી ગયું છે. શુદ્ધ વાયુનું સેવન કરવા માટે સવારે સ્વચ્છ હવામાં થોડીક વાર ગાર્ડનમાં ફરવાનો સમય અમારી પાસે હોતો નથી. એરકન્ડિશન્ડ રૂમમાં રહેવું ધનિક લોકોની આદત બની ગઈ હોય છે, જેના લીધે ગરમીમાંથી ઠંડકમાં આવવું ને ઠંડકમાંથી ગરમીમાં જવું થતું રહે છે. બહુ વધારે ગરમ અથવા વધારે પડતું ઠંડુ ખાવાથી, તદુપરાંત, ગરમીના દિવસોમાં ચા-કોફી અને ઠંડીના દિવસોમાં આઇસક્રીમ કે ઠંડાં પીણાંથી કે પછી ચા કોફી જેવા ગરમ પદાર્થ લીધા પછી તરત જ આઇસક્રીમ જેવા ઠંડા પદાર્થ લેવાથી શરદી અને માથાના દુઃખાવાની ફરિયાદ રહે છે.